
PARATHËNIA 


Falënderimi i takon Allahut, Atë e falënderojmë, 
ndihmë dhe falje prej Tij kërkojmë. Gjithashtu prej Tij 
kërkojmë mbrojtje të na ruajë nga e keqja e vetes sonë, 
si dhe nga punët tona të këqija. Atë që Allahu e udhëzon 
në rrugën e drejtë, askush nuk ka mundësi ta devijojë, 
dhe atë që Allahu e devijon nga rruga e drejtë, askush 
nuk ka mundësi ta udhëzojë. Dëshmoj se nuk ka hyjni 
tjetër përveç Allahut, i Cili është Një dhe pa ortak, dhe 
dëshmoj se Muhamedi është rob dhe i Dërguari i Tij. 


Pastaj: 


Ky është një fragment i shkurtër i cili paralajmëron 
kundër përgojimit dhe thashethemeve, si dhe sqaron 
ndalesën e tyre, duke përmendur argumente nga 
Kurani Fisnik, Hadithet Profetike dhe Konsensusi i 
Dijetarëve.' 


Përmbledhje shtesë nga përkthyesi: 


“Ibn Hazmi, ka thënë: 

“Të gjithë dijetarët kanë rënë në ujdi për ndalesën e 
përgojimit dhe thashethemeve, përveç në ato raste kur 
këshilla është e domosdoshme.” 

Shiko, Meratib el-Ixhma', (nr. 1568). 


Ajo çfarë përcillet në gjithë këtë fragment është thjesht 
një porosi e sinqertë drejtuar të gjithë muslimanëve, 
duke u bazuar në hadithin e Profetit, (Ë): “Feja është 
të kesh sinqeritet.” 


E lus Allahun që këtë punim ta llogaritë vepër të 
sinqertë dhe të kryer vetëm për Fytyrën e Tij Fisnike, si 
dhe e lus që Ai tua mundësojë vëllezërve tanë 
muslimanë të përfitojnë prej tij. Mëshira dhe paqja e 
Allahut qofshin për Profetin tonë Muhamedin, për 
familjen dhe të gjithë shokët e tijl 


e Imam Neveviu, ka thënë: “Për dispozitën e përgojimit dhe 
thashethemeve, ato janë të ndaluara me pajtimin e gjithë 
muslimanëve. Për ndalesën e tyre tregojnë argumentet e 
qarta nga Kurani, Suneti dhe Konsensusi i këtij Umeti.” 
Shiko, Kitab el-Edhkar, kapitulli, “Ruajtja e gjuhës”, tema, 
“Ndalesa e përgojimit dhe e thashethemeve”, (fq. 542), Imam 
Nevevi. 


e Imam Mundhiri në librin e tij, Et-Tergib ve et-Terhib, ka thënë: 
“I gjithë ky Umet ka rënë në ujdi për ndalesën e 
thashethemeve, dhe se është njëra nga mëkatet e mëdha tek 
Allahui Lartësuar.” 


2 Shiko, Sahih Muslim, (nr. 55). 


NDALESA E PËRGOJIMIT SIPAS KURANIT 


Allahu thotë: 

“..dhe mos përgojoni njëri-tjetrin: a mos ndonjëri 
prej jush dëshiron të hajë mishin e vëllait të vet të 
vdekur” Atë pra e urrenil Kini frikë nga ndëshkimii 
Allahut, e Allahu është Mëshirues i madh, Ai e pranon 
shumë pendimin.” 

(El-Huxhurat: 12) 


: Es-Sahib bin 'Abbad, në formë të poezisë ka thënë: 

“Kujdes nga përgojimi, sepse është mëkat për të cilin 
ndalesë ka, 

Vërtetë përgojuesi është njësoj sikur ai që mishin e vëllait të 
tij ha.” 

Shiko, Divan es-Sahib bin 'Abbad, (fq. 106), Behxheh el- 
Mexhalis, “Kapitulli i përgojimit dhe thashethemeve”, (17398), 
Ibn 'Abdul- Berr. 


e Njëherë 'Amr bin el-Asi, (Allahu qoftë i kënaqur me tël), kaloi 
afër një mushku të ngordhur, dhe u tha atyre që ishin aty 
prezent: “Betohem në Allahun, vërtetë sikur dikush prejjush 
ta hante mishin e kësaj ngordhësire, do të ishte më mirë sesa 
ta hante mishin e vëllait të tij musliman (ta përgojonte).” 
Shiko, Kitab el-Gibeh ve en-Nemimeh, (nr. 38), Ibn Ebi Dunja, 
Kitab ez-Zuhd, “Kapitulli i përgojimit”, (nr. 433), Imam Veki”, 
Kitab ez-Zuhd, “Kapitulli i përgojimit”, (nr. 1174), Imam Hanad. 
Sahih mevkuf, shiko, Sahih et-Tergib ve et-Terhib, (nr. 2838). 


3 


Ibn Kethiri, në librin e tij të tefsirit”, ka thënë: “Ky ajet 
përbën ndalesë që të bëhet përgojim. I Dërguari i 
Allahut, (ë), e ka sqaruar çështjen e përgojimit në një 
hadith të cilin e transmeton Ebu Davudi me zinxhir 
deri tek Ebu Hurejrah, (Allahu qoftë i kënaqur me tël), 
se ka thënë: “I Dërguari i Allahut, (ë), kur është pyetur 
për çështjen e përgojimit, u përgjigj duke thënë: 
“Përgojimi është ta përmendësh vëllain tënd (para 
njerëzve) për diçka që ai nuk ka fare dëshirë.” Pastaj 
përsëri u pyet: “çfarë mendon nëse ajo për të cilën unë 
e përmend vëllain tim (para njerëzve) është e vërtetë2” 
Ai, (Ë), u përgjigj duke thënë: “Nëse është e vërtetë ajo 
për të cilën ti e përmend atë, megjithatë ky është 
përgojim ndaj tij, ndërsa nëse nuk është e vërtetë ajo 
për të cilën ti e përmend atë, në këtë rast kjo është 
shpifje ndaj tij.” 


“Shiko, Tefsir el-Kuran el-'Adhim, (67716), Imam Ibn Kethir. 


5 Shiko, Sunen Ebu Davud, “Kapitulli i edukatës”, “Tema e 
përgojimit”, (nr. 4874). Hadith autentik, shiko, “Sahih Sunen 
Ebu Davud”, Kapitulli i edukatës”, “Tema e përgojimit”,(nr. 
4874). 


A 


e Ibn Ethiri, ka thënë: “Përgojimi do të thotë të përmendet për 
të keq ndonjë person, kur ai nuk është aty prezent (mungon 
në atë ndejë), edhe nëse realisht ai është pikërisht ashtu siç 
përmendet (për tiparet e tij të këqija, të dobëta, të mangëta 
etj), ndërsa nëse ai përmendet për diçka që realisht nuk 
është ashtu, në këtë rast kjo është shpifje dhe gënjeshtër 
ndaj tij.” 

Shiko, En-Nihajeh fi Garib el-Hadith ve el-Ether, “Kapitulli i 
shkronjës Gajnun bashkë me Jaun”, (nr. 11728), Imam Ibn Ethir. 


e Njëherë Muhamed bin Sirini ishte duke e përmendur një 
person, me çrast për të tha: “Ai i ziu” Pastaj tha: “Kërkoj falje 
nga Allahu, frikësohem se e përgojova (fola keq për të).” 
Shiko, Kitab ez-Zuhd, “Kapitulli i përgojimit”, (nr. 434), Imam 
Veki', Kitab ez-Zuhd, “Kapitulli i rrëfimeve”, (nr. 1191), Imam 
Hanad. 


e Muhamed bin Sirini, ka thënë: “Nëse ti i përmend (para 
njerëzve) gjërat e këqija të vëllait tënd, ndërsa fare nuki 
përmend gjërat e tij të mira, atëherë pra ti je i padrejtë ndaj 
tij.” 

Shiko, El-Xhami” li-Ahlak er-Ravi ve Adab es-Sami”', (nr. 1635), 
Hatib el-Bagdadi. 


e Hamdun bin Ahmed, ka thënë: 

“Mos ia zbulo dikujt ndonjë mangësi, për të cilën mangësi ti 
për vetën tënde do të dëshiroje të mbetej e mbuluari” 

Shiko, Sifeh es-Safveh, (47122), Ibn Xhevzi. 


e Ebu Hatim, ka thënë: 

“Tregtia më fitimprurëse është përmendja e Allahut, 
ndërsa tregtia më e dështuar është përmendja e njerëzve 
(për të keq).” 


e Fudejl bin 'ljad, ka thënë: 

“Përmendja e njerëzve (për të keq) është sëmundje, ndërsa 
përmendja e Allahut është ilaç.” 

Shiko, Behxheh el-Mexhalis, “Kapitulli i përgojimit dhe 
thashethemeve”, (17399), Ibn 'Abdul-Berr. 


NDALESA E PËRGOJIMIT SIPAS HADITHEVE 
PROFETIKE 


Në realitet numri i përgojimeve është më i madh sesa ti 
mendon. Gjithashtu, në mesin e njerëzve ato janë të 
përhapura më shumë sesa ti kujton$. Në dashtë Allahu, 
do t'i tregojmë disa pika kryesore të thjeshtësuara për 
çështjen e përgojimit, prej tyre: 


Buhariu, në Sahihun e tij, thotë: “Tema e përgojimit”: 
Fjala e Allahut të Lartësuar: 

“..dhe mos përgojoni njëri-tjetrin: a mos ndonjëri 
prej jush dëshiron të hajë mishin e vëllait të vet të 
vdekur” Atë pra e urrenil Kini frikë nga ndëshkimii 
Allahut, e Allahu është Mëshirues i madh, Ai e pranon 
shumë pendimin.” 


$ Në anën sipërfaqësore, ne të gjithë e dimë se numrii tyre është 
i madh, dhe se ato janë mjaft të përhapura në mesin e njerëzve. 
Nëse futemi më thellë, ato janë edhe më shumë se kaq, kjo, 
sepse në anën tjetër të fshehur, ka edhe përgojime tjera të cilat 
bëhen, por ne nuk jemi në dijeni për këto përgojime të fshehura 
prej nesh. Tani e kuptove përse numri i tyre është edhe më i 
madh sesa mendojmë2 


e Ibn Xhevzi, ka thënë: “E kam vërejtur se disa zakone (të 
gabuara) kanë dominuar në mesin e njerëzve, të cilat 
ndikojnë në humbjen e kohës së tyre. Kur ata e vizitojnë 
njëri-tjetrin, nuk shpëtojnë nga rënia në muhabete të 
padobishme dhe përgojime, e që më e pakëta brenda gjithë 
kësaj është humbje e kohës.” 

Shiko, El-Adab esh-Sheri'jjeh ve el-Minah el-Meri'jjeh, (37345), 
Ibn Muflih. 


Pastaj, në vijim e përmend hadithin e transmetuar nga 
Ibn “Abbasi, (Allahu qoftë i kënaqur me këta të dyl), se 
ka thënë: “Njëherë i Dërguari i Allahut, (Ëë), kaloi pranë 
dy varreve, dhe tha: “Këta dy të vdekur janë duke u 
ndëshkuar (në varret e tyre), dhe nuk janë duke u 
ndëshkuar për diçka të madhe (pra, jo diçka e madhe 
tek njerëzit, porse tek Allahu është e madhe). Njëri, 
gjatë procesit të tij të urinimit, nuk ruhej nga 
spërkatjet me urinë, ndërsa tjetri bartte fjalë ndërmjet 
njerëzve”. Pastaj e kërkoi një degë të njomë dhe e theu 
në dy pjesë, njërën pjesë e mbolli te njëri varr, ndërsa 
pjesën tjetër e mbolli te varri tjetër, dhe pastaj tha: “Me 
shpresë që dënimi i tyre të lehtësohet, përderisa këto 
dy degët e njoma nuk thahen.”7 


e Fudejl bin 'ljad, ka thënë: “Kur fillon të përhapet përgojimi, 
fillon të shembet vëllazëria e ndërtuar për hir të Allahut.” 
Shiko, Hiljeh el-Evlija', (8796), Ebu Nu'ajm el-Asbahani. 


” Shiko, Sahih el-Buhari, “Kapitulli i edukatës”, “Tema e përgojimit”, 
(nr. 6052). 


Buhariu dhe Muslimi transmetojnë se Profeti, ($), 
gjatë fjalimit të tij në Haxhin lamtumirës, ka thënë: 
“Vërtetë gjaku juaj, pasuria juaj dhe nderi juaj janë të 
shenjta (të paprekshme) ndërmjet jush, njashtu 
sikurse shenjtëria e kësaj dite, e këtij muaji dhe e këtij 
vendi. A e kam kumtuar mesazhin” 


Transmetohet në Sunenin e Ebu Davudit, se “Aishja, 
(Allahu qoftë i kënaqur me tël), ka thënë: “I thashë 
Profetit, (ë): “Ty të mjafton Safija e cila është kaq” (duke 
synuar të thotë se ajo është me fizionomi të shkurtër), 
dhe pastaj Ai, (CË), më tha: “Vërtetë ke thënë një fjalë e 
cila sikur të përzihet me ujin e detit, do ta bënte të 
turbullt.”5 


Transmetohet nga Muadhi, (Allahu qoftë i kënaqur me 
tël), sei Dërguari i Allahut, (Ë), i ka thënë atij: “Mos të 
pastë nëna, o Muadhi” A ihedh njerëzit me fytyrë apo 
me hundë në Xhehenem diçka tjetër përveç ajo çfarë 
del nga gjuhët e tyre (shprehjet e këqija dhe të 
shëmtuara)2”” 


5 Shiko, Sunen Ebu Davud, “Kapitulli i edukatës”, “Tema e 
përgojimit”, (nr. 4875). Hadith autentik, shiko, Sahih el-Xhami', 
(nr. 5140). 


” Shiko, Sunen et-Tirmidhi, (nr. 2616). Tirmidhiu thotë se hadithi 
është hasen-sahih, Sunen Ibn Maxheh, (nr. 3973), Musned el- 
Bezzar, (nr. 2643), El-Mu'xhem el-Kebir, (207127-128), Tabarani. 
Hadith autentik, shiko, Sahih Sunen et-Tirmidhi, (nr. 2616). 


Transmetohet një hadith tjetër, ku Profeti, (Ë), ka 
thënë: “Vërtetë tek Allahu kamata më e keqe është të 
llogaritet i lejuar cenimi i nderit të muslimanit”, pastaj 
lexoi ajetin kuranor: “E ata që fyejnë besimtarët dhe 
besimtaret, për çka ata nuk janë fajtorë...” (El-Ahzab: 
58).19 


Ibn Ebi Dunja dhe Bejhakiu transmetojnë se Profeti, 
të), ka thënë: 

“Përgojimi është më i keq sesa imoraliteti”, pastaj u 
pyet: “Përse” Ai, CË), u përgjigj duke thënë: “Kjo, sepse 
laviri kryen imoralitet dhe pastaj pendohet tek Allahu, 
e Aiia pranon pendimin, ndërsa përgojuesi e përgojon 
dikë, e Allahu nuk ia fal mëkatin e përgojimit, derisa 
edhe i përgojuari ta fal përgojuesin në fjalë.” 

Imam Mundhiri, në lidhje me këtë transmetim, ka 
thënë: “Më shumë tingëllon se është Mevkuf (fjalë e 
sahabiut).” 


1 Shiko, Mexhma”' ez-Zeva'id, (nr. 13159), Imam Hejthemi. 


” Hadith i dobët (daif), shiko, Daif et-Tergib ve et-Terhib,(nr. 1690). 


Transmeton Ebu Davudi me zinxhir deri tek Enes bin 
Malik, (Allahu qoftë i kënaqur me tël), se ka thënë: “I 
Dërguari i Allahut, (ë), ka thënë: “Kur jam ngritur lart 
në qiej, atje gjatë udhëtimit kalova pranë disa njerëzve 
të cilët kishin thonjë të bakrit me të cilët i gërvishnin 
fytyrat dhe gjokset e tyre, e pyeta Melekun Xhibril: 
“Kush janë këta o Xhibril” Ai u përgjigj: “Këta janë ata 
të cilët e kanë ngrënë mishin e njerëzve (i kanë 
përgojuar), si dhe e kanë cenuar nderin e tyre.” 


2 Shiko, Sunen Ebu Davud, “Kapitulli i edukatës”, “Tema e 


përgojimit”, (nr. 4878). Hadith autentik, shiko, Sahih Sunen Ebu 
Davud, (nr. 4878). 


e Transmetohet se Allahu i ka shpallur Musait, (alejhi selam): 
“Kush vdes i penduar nga mëkati i përgojimit, i tilli do të 
jetë prej atyre të cilët të fundit do të hyjnë në Xhenet. Kush 
vdes i papenduar nga mëkati i përgojimit, i tilli do të jetë 
prej atyre të cilët të parët do të futen në Xhehenem.” 

Shiko, Er-Risaleh el-Kushejrijjeh, “Kapitulli i përgojimit”,(fq. 284). 

ATO ÇFARË JANË TRANSMETUAR NGA SAHABËT, 
(ALLAHU QOFTË I KËNAQUR ME TAI), NË LIDHJE 
ME TEMËN E PËRGOJIMIT, JANË TË SHUMTA, 
NJË PREJ TYRE: 


Transmetohet se njëherë “Umeri, (Allahu qoftë i 
kënaqur me tël), shkoi tek Ebu Bekri, (Allahu qoftë i 
kënaqur me tël), dhe e gjeti duke e tërhequr gjuhën e tij 
nga jashtë, kështu që Umeri reagoi duke i thënë: 
“Ndalo, Allahu të faltë” Ebu Bekri u përgjigj: “Vërtetë 
kjo gjuha ime më ka hedhur në humnera.”P 


E Shiko, Muvetta' e Imam Malikut, (nr. 1833). Sahih mevkuf, 
shiko, Sahih et-Tergib ve et-Terhib,(nr. 2873). 


“ 


ATO ÇFARË JANË TRANSMETUAR NGA 
TABI'INËT DHE GJENERATAT E RADHËS PAS 
TYRE NË LIDHJE ME TEMËN E PËRGOJIMIT, 

JANË TË SHUMTA, PREJ TYRE: 


Katadeh, ka thënë: “Na është bërë me dije se në varr ka 
ndëshkim edhe për këto tri shkaqe, të renditura në tre 
të tretën: “Një e treta, për shkak të përgojimit: një e 
treta tjetër, për shkak të moskujdesit gjatë urinimit, si 
dhe një e treta tjetër, për shkak të bartjes së fjalëve 
ndërmjet njerëzve.” 


Kurtubiu ka sjellë konsensus (ixhma”) të dijetarëve se 
përgojimi konsiderohet prej mëkateve të mëdha.” 


Poashtu, prej mëkateve të mëdha është edhe: 
imoraliteti, konsumimi i pijeve dehëse, vjedhja, 
shkëputja e lidhjeve farefisnore, mosbindja ndaj 
prindërve, si dhe të ngjashme. Allahu na ruajtë nga 
vazhdimësia në atë rrugë, e cila është e rrejshmel 


H Shiko, Kitab es-Samt ve Adab el-Lisan,(nr. 188), Ibn Ebi Dunja. 


E Kurtubiu, ka thënë: 

“Nuk ka mospajtime në mesin e dijetarëve se përgojimi është 
prej mëkateve të mëdha.” 

Shiko, El-Xhami' li-Ahkam el-Kuran,(197405). 

Imam Neveviu, ka thënë: “Përgojimi është të 
përmendet një person për diçka që ai nuk ka dëshirë, 
pa marrë parasysh qoftë kjo në lidhje me gjymtyrët 
trupore të tij, çështjet e tij të fesë, veprimet e tij që 
zakonishti bën, personalitetin e tij, fizionominë e tij, 
moralin e tij, pasurinë e tij, prindërit e tij, fëmijët e tij, 
bashkëshorten e tij, shërbëtorin e tij, rrobat e tij, 
gjestet e tij, karakterin e tij të lirshëm dhe të hapur 
(person i lirshëm dhe i hapur në të folur e në të qeshura 
etj), reagimet e tij në formë pakënaqësie apo diçka 
tjetër.”16 


Ibn Haxher el-Hejtemi, ka thënë: 

“Gjuha jote është sikurse shembulli i luanit tënd, të 
cilin e ke pranë vetës. Nëse e zgjidh nga zinxhiri, ai do 
të kthehet dhe do të të kafshojë, e nëse e mban të 
lidhur, përkundrazi, ai do të të mbrojë (nga 
kundërshtarët dhe kafshët grabitqare).”” 


1 Shiko, Fet'hul-Bari bi Sherh Sahih el-Buhari,(187417), Imam 
Ibn Haxher el-'Askalani. 


7 Shiko, El-Fet'hul-Mubin bi Sherh el-Erbe'in,(fq. 491), Ibn 
Haxher el-Hejtemi. 

Transmetohet se njëherë disa persona kanë kaluar 
pranë një faltoreje, me çrast aty brenda ishte një 
adhurues. Këta persona e pyetën këtë adhuruesin: “Si 
quhesh'” Ai u përgjigj: “Rojtar burgu” Ata thanë: “Përse 
quhesh kështu” Ai tha: “Kjo, sepse unë e mbaj të lidhur 
(e burgosi) gjuhën time, që ajo të mos i dëmtojë 
njerëzit (me shpifje, përgojime, fyerje, nënçmime, 
përqeshje, fjalë të këqija etj).” 


Transmetohet se një person, në prezencën e Marufel- 
Kerhit e kishte përgojuar një person tjetër (i cili ky i 
fundit nuk ishte aty prezent) 8, Maruf el-Kerhi ndërhyn 
duke i bërtitur këtij përgojuesit, me çrast edhe i thotë: 
“Përkujto pambukun, parfumin e qefinit, si dhe vetë 
qefinini Kur të gjitha këto do të jenënëdispozicion për 
ty, me rastin e vdekjes sate.” 


 Mejmun bin Sijah nuk përgojonte njeri dhe as nuk toleronte që 
dikush në prezencën e tij të bënte diçka të tillë (të përgojonte). Ai 
e ndalte përgojuesin nga përgojimi, e nëse përgojuesi ndalej, 
Mejmuni e vazhdonte ndejën, përndryshe ngrihej nga ndeja. 
Shiko, Tehdhib Hiljeh el-Evlija', (17468). 


e Seid bin Xhubejr nuk toleronte që dikush në prezencën e tij 
të përgojonte njeri. 
Shiko, Sijer 'Alam en-Nubela',(41336), Imam Dhehebi. 


e Ibn “Avn, ka thënë: “Njëherë, në praninë e Muhamed bin 
Sirinit, disa njerëz e përmendën për të keq një person (i cili 
nuk ishte aty prezent), ndërsa Muhamedi filloi ta përmend 
po të njëjtin person për cilësitë më të mira të cilat ia dinte.” 
Shiko, Sifeh es-Safveh, (37242), Ibn Xhevzi. 

Vëllai im, ja shiko, ky njeri i zgjuar u frikësua për gradën 
e besimit (imanit) të këtij përgojuesit, u frikësua edhe 
për veprat e tij të mira se do të barten mu tek ai personi, 
të cilin ky përgojuesi e kishte përgojuari 


Hasan el-Basriu, ka thënë: “Nëse e sheh një person 
duke i shikuar mangësitë e të tjerëve, ndërsa nuk i 
shikon mangësitë e veta, dije se ky veçse ka rënë në 
mashtrimi” 

Gjithashtu, ka thënë: “Betohem në Allahun, vërtetë 
përgojimi e prish fenë e besimtarit më shpejtë sesa 
sëmundja e tij e trupit, e cila ia shqyen trupin.”” 


e Ahnef bin Kajs, ka thënë: “Nuk e kam përmendur ndonjë 
person për të keq, pasi është ngritur nga ndeja dhe ka 
shkuar.” Shiko, Sifeh es-Safveh, (37199), Ibn Xhevzi, Kitab el- 
Gibeh ve en- Nemimeh, (nr. 61), Ibn Ebi Dunja. 


P Shiko, Kitab el-Gibeh ve en-Nemimeh, (nr. 52), Ibn Ebi Dunja. 

O rob i Allahut, frikësohu prej Tiji Shmangu nga kjo 
cilësi e ulët, ki kujdes të mos i përgojosh njerëzit, mos e 
lakmo atë person i cili ka rënë në mashtrim (duke i 
shikuar mangësitë e të tjerëve, ndërsa nuk i shikon 
mangësitë e veta) dhe fare nuk e vëren se ka rënë në këtë 
lloj mashtrimi. Mos ia dhuro veprat e tua të mira filanit 
e filanes (si pasojë e përgojimit tënd ndaj tyre)”, e 
pastaj në Ditën e Gjykimit të mbetesh i varfër (me 
shumë pak vepra të mira, apo pa asnjë fare). Kërkojmë 
nga Allahu të na ruajë nga përfundimi i zhgënjyer dhe 
largpamësia e paktël 


Përgojimi më i rrezikshëm është ai ndaj dijetarëve, 
njerëzve të dijes, si dhe studentëve të dijes, edhe nëse 
dikush prej tyre bie në ndonjë gabim. Vërtetë 
përsosmëria i takon vetëm Allahut, si dhe të mbrojturit 
nga gabimet u ka takuar vetëm Profetëve. 


Ibn “Asakiri, ka thënë: “Atë të cilin Allahu e sprovon me 
përgojimin e dijetarëve, do e sprovojë edhe me vdekje 
të zemrës (ngurtësim të saj).” 

Kërkojmë nga Allahu të na ruajë nga vdekja e zemravel 


20 Hasan el-Basriut i është thënë: “Filani të përgojon (flet keq 
për ty)” Ai u përgjigj duke thënë: “Mirëseardhshin veprat e 
miral Për të cilat nuk kam bërë punë e as përpjekje, si dhe të 
cilat nuk përbëjnë vetëpëlqim e as dyfaqësi.” 

Shiko, El-Mexhmu” el-Lefif,(fq. 196). 

e Fudejlbin 'ljad, ka thënë: “Dashakeqi yt të dhuronty vepra të 
mira më shumë sesa dashamiri yt, kjo sepse kur ti 
përmendesh në prani të dashakeqit tënd, ai të përgojon ty. 
Vërtetë vetëm një i ngratë t'i dhuron veprat e tijtë mira.” 
Shiko, El-Muxhaleseh ve Xhevahir el-'Ilm, (nr. 1346). 


e 'Abdullah bin el-Mubarek, ka thënë: “Nëse do e përgojoja dikë, 
do t'i përgojoja të dy prindërit e mi, sepse ata të dy më së 
shumti e meritojnë që të marrin hise nga veprat e mia të 
mira.” 

Shiko, Er-Risaleh el-Kushejrijjeh, “Kapitulli i përgojimit”, (fq. 285): 
Sherh Sahih el-Buhari,(97245),Ibn Battal. 


e Transmetohet se njeriut në Ditën e Gjykimit do t'i jepet libri (në 
të cilin janë të regjistruara veprat e tij), ai do të shohë aty të 
regjistruara vepra të mira për të cilat nuk ka punuar asnjëherë më 
parë, me çrast do t'i thuhet: “Kjo, sepse njerëzit të kanë 
përgojuar, ndërsa ti nuk ke qenë në dijeni për këtë.” 

Shiko, Er-Risaleh el-Kushejrijjeh, “Kapitulli i përgojimit”,(fq. 285). 


e Hasan el-Basriu, thoshte: “Kini kujdes nga përgojimil 
Betohem në Atë, në Dorën e të Cilit është shpirti im, vërtetë 
përgojimi i djeg punët e mira më shpejtë sesa zjarri që i djeg 
drunjtë.” 

Shiko, Kitab el-Gibeh ve en-Nemimeh, (nr. 161), Ibn Ebi Dunja. 


e Evzaiu,ka thënë: “E kam dëgjuar Jahja bin Ebi Kethir,duke thënë: 
“Në Ditën e Gjykimit do t'i thuhet robit: “Shko te filani dhe merr 
të drejtën tënde që të përket” Robi do të thotë: “O Zoti Unë nuke 
ditkam se tek ai paskam diçka që më përket mua ta marr”” Pastaj 
do t'i thuhet: “Sijo, sepse ai të ka përmendur ty për të keq, po në 
këtë ditë kështu e kështu, po në këtë ditë kështu e kështu.” 
Shiko, Kitab el-Hulum, (nr. 121),Ibn Ebi Dunja. 


e Ibn Xhevzi,ka thënë: 

“Sa e sa punë të mira të cilat janë bërë nga të devotshmit, 
përgojimi i ka asgjësuar, sa e sa shpërblime të cilat janë fituar 
nga punëmirët, përgojimi i ka zhvlerësuar, sa e sa hidhërime 
ndaj Zotit të gjithësisë, përgojimi i ka shkaktuari” 

Shiko, Et-Tedhkirah fi el-Va'dh, (fq. 124), Ibn Xhevzi. 


e Ka'bi, ka thënë: “Përgojimii asgjëson veprat e mira.” 
Shiko, Kitab el-Gibeh ve en-Nemimeh, (nr. 49), Ibn Ebi Dunja. 

e 'Ubejdeh es-Selmani, ka thënë: “Kini kujdes nga dy gjëra të 
cilat e prishin agjërimin, ato janë: përgojimi dhe 
gënjeshtra.” 

Shiko, Kitab el-Gibeh ve en-Nemimeh, (nr. 40), Ibn Ebi Dunja. 


e Enesi, (Allahu qoftë i kënaqur me tël), ka thënë: “Nëse 
agjëruesi përgojon (gjatë agjërimit të tij), e prish agjërimin.” 
Shiko, Kitab ez-Zuhd, “Kapitulli rreth atij i cili përgojon duke 
qenë agjërues”, (nr. 1204), Imam Hanad. 

Ibn Haxher el-Hejtemi, ka thënë: “Për përgojimin është 
bërë e qartë se është sëmundje e keqe dhe helm i cili për 
gojët e përgojuesve është më i këndshëm sesa uji i 
freskët. Profeti, (Ë), njeriu i cili edhe pse ka thënë 
shprehje të shkurta, porse me kuptime të mëdha, e ka 
llogaritur të ndaluar përgojimin ashtu siç e ka llogaritur 
të ndaluar vjedhjen e pasurisë dhe vrasjen me pa të 
drejtë, dhe kjo bazohet në hadithin e transmetuar: 
“Muslimani në tërësi është i paprekshëm nga 
muslimani tjetër: qoftë gjaku, pasuria dhe nderii tij.”2 


2: Shiko, Ez-Zevaxhir an lktiraf el-Keba'ir, (2725), Ibn 
Haxher el-Hejtemi. 

PËRGJIGJE NGA IBN TEJMIJE 


Pyetja: A lejohet përgojimi ndaj personave konkretë, 
çfarë dispozite ka një gjë e tillë” Na jep një përgjigje 
detajisht për këtë çështje, në mënyrë që të përfitojnë 
nga kjo edhe ata të cilët urdhërojnë për të mirë dhe 
ndalojnë nga e keqja” 


Përgjigja: Falënderimi i takon Allahut, Zotit të 
gjithësisël Në lidhje me këtë temë, fillimisht duhet 
kuptuar se përgojimi është pikërisht ashtu siç e ka 
sqaruar Profeti, (Ë), në një hadith autentik kur është 
pyetur në lidhje me këtë, e ai u përgjigj duke thënë: 
“Përgojimi është ta përmendësh vëllain tënd (para 
njerëzve) për diçka që ai nuk ka fare dëshirë.” Pastaj 
përsëri u pyet: “çfarë mendon nëse ajo për të cilën unë 
e përmend vëllain tim (para njerëzve) është e vërtetë2” 
Ai, (Ë), u përgjigj duke thënë: “Nëse është e vërtetë 
ajo për të cilën ti e përmend atë, megjithatë ky është 
përgojim ndaj tij, ndërsa nëse nuk është e vërtetë ajo 
për të cilën ti e përmend atë, në këtë rast kjo është 
shpifje ndaj tij.” 


Profeti, CË), e ka bërë të qartë dallimin ndërmjet 
përgojimit dhe shpifjes. Gënjeshtra ndaj muslimanit 
konsiderohet shpifje ndaj tij. Në fakt është e ndaluar 
gënjeshtra ndaj cilido person në përgjithësi, 
pavarësisht ky person është musliman apo 

jomusliman, ndërsa gënjeshtra (shpifja) ndaj 
muslimanit është edhe më e keqe. Ai, (CË), e ka bërë të 
ndaluar përgojimin ndaj muslimanit për shkak të 
vëllazërisë fetare me të, dhe se shëmtira e përgojimit 
është varësisht se çfarë grade të përkushtimit fetar ka 
muslimani i përgojuar. Sa më e lartë që është grada e tij 
e përkushtimit fetar, aq më i shëmtuar është edhe të 
përgojuarit ndaj tij. 

CITATI LIBN KAJIMIT: 


“Çdo pjesë e trupit do ta shijojë dënimin që meriton, 
ku secila do të dënohet varësisht se çfarë mëkati ka 
bërë. Gojët e përgojuesve të cilat e hanë mishin e 
njerëzve (i përgojojnë ata), si dhe e cenojnë nderin e 
tyre, do të priten me gërshërë prej zjarri.”22 


Alicili dëshiron shpëtim për vetën e tij, le ta lexojë këtë 
citat të këtij Imami, ku tregoi se ai person i cili fliste keq 
për njerëzit, me fjalë përgojuese, të cilat buronin nga 
goja e tij, pastaj në berzah (jetën e varrit) dënimi të cilin 
do ta shijojë është të pritet goja e tij me gërshërë prej 
zjarri. Kërkojmë prej Allahut mbrojtje të na ruajë nga 
zjarril 


O vëllai im, Allahu na ruajtë neve dhe tyl Dije se 
shembulli më i mirë është Profeti Muhamed, (ë), pastaj 
prijësit e drejtë, pastaj të gjithë Sahabët (shokët) tjerë të 
tij, pastaj pasuesit e tyre në rrugën e drejtë, Allahu qoftë 
i kënaqur me të gjithël 


22 Shiko, Tuhfetul-Mevdud bi Ahkam el-Mevlud, (fq. 430), Ibn 
Kajjim el-Xhevzijjeh. 

Ai icili nuke njeh rrugën profetike (sunetin), por edhe 
në qoftë se e njeh, nuk e pason përveç në ato raste kur 
egoja e tij përshtatet me të, një i mençur duhet të 
largohet me të gjitha mënyrat nga ky person dhe të mos 
shoqërohet me të. Rrugën profetike (sunetin) dijetarët 
e kanë marrë shembull sikurse shembulli i anijes së 
Nuhut, ai icili ka hipur në anije, ka shpëtuar, ndërsa ai 
i cili ka refuzuar të hipë, është përmbysur në ujë. 

Thashethemet, (nga Allahu kërkojmë mbrojtjel), janë 
shtiza vdekjeprurëse dhe sëmundje të këqija, 
gjithashtu për gojët e injorantëve ato janë më të 
këndshme sesa uji i freskët. 


Thashetheme do të thotë: Bartja e fjalëve prej disa 
personave e deri te disa persona të tjerë, në mënyrë që 
të prishet uniteti i tyre ndërmjet vete. 
Thashethemexhiu bie në kundërshtim me porosinë e 
Allahut, e kjo porosi është të përmirësohet uniteti 
ndërmjet besimtarëve, siç thotë i Lartësuari: “S'ka 
dyshim, se besimtarët janë vëllezër, pra bëni pajtim 
ndërmjet vëllezërve tuaj...” 

(El-Huxhurat: 10) 


Pra, thashethemexhiu bie në kundërshtim me këtë 
porosi, sepse ai bart fjalë ndërmjet muslimanëve, në 
mënyrë që të prishet uniteti i tyre ndërmjet vete. Allahu 
thotë: “...përmirësoni gjendjen e unitetit tuaj...” 
(El-Enfal: 1) 


Thashethemexhiu e prish unitetin e muslimanëve 


(duke bartur fjalë ndërmjet tyre), dhe në fund arrihet 
shkëputja e këtij uniteti (të cilin më parë e patën në 

rregull), ashtu siç është transmetuar në hadith 
profetik. 


Në Kuranin e Madhërishëm ka ardhur ndalesa që të 
bëhet bartje fjalësh. Allahu i Lartësuar thotë: “Që është 
përgojues e bart fjalë ndër njerëz.” 

(El-Kalem: 11) 


Ibn Kethiri, duke komentuar rreth këtij ajeti kuranor, 
thotë: “Këtu është për qëllim për atë i cili shkakton 
probleme ndërmjet njerëzve, fut mosmarrëveshje dhe 
bart fjalë ndërmjet tyre, në mënyrë që të prishet 
uniteti i tyre ndërmjet vete, dhe në fund arrihet 
shkëputja e këtij uniteti (të cilin më parë e patën në 
rregull).”2 


25 Shiko, Tefsir el-Kuran el-'Adhim, (71344), Imam Ibn Kethir. 

Fjala e Allahut në lidhje me bashkëshorten e Ebu 
Lehebit: “...ajo që barti dru (ferra).” 
(El-Mesed: 4) 


Një komentim rreth këtij ajeti kuranor, thotë se ajo 
ishte grua e cila bartte fjalë ndërmjet njerëzve”, pra, 
ajo ka qenë thashethemexhie. Gjithashtu në këtë 
kontekst, thashethemet emërtohen si drunj, për shkak 
se e ndezin zjarrin e armiqësisë ndërmjet njerëzve 
(sikurse drunjtë që e ndezin zjarrin). 


Profeti, ÇË), ka thënë (duke treguar shkakun e dënimit 
të njërit nga ata dy persona të cilët dënoheshin në varr): 
“...ndërsa tjetri bartte fjalë ndërmjet njerëzve.” 


Ibn “Abbasi, (Allahu qoftë i kënaqur me këta të dyt), ka 
thënë: “Kush vjen tek ti duke bartur fjalë për të tjerët, 
po i njëjti është ai i cili shkon edhe te të tjerët, duke 
bartur fjalë për ty. Prandaj ki kujdes nga ky personi” 


2: Muxhahidi, duke komentuar rreth ajetit kuranor: “..ajo që 
barti dru (ferra).” (El-Mesed: 4), ka thënë: “Ajo (bashkëshortja 
e Ebu Lehebit) bartte fjalë ndërmjet njerëzve.” 

Shiko, Kitab es-Samt ve Adab el-Lisan,(nr. 263), Ibn Ebi Dunja. 

Në dashtë Allahu, këtë fragment tani do ta përmbyllim 
duke treguar në fund se çfarë pasojash rezultojnë 
mëkatet. 


Disa prej këtyre pasojave janë: 


1. Mëkatet me doemos shkaktojnë poshtërim (në 
pozitën e mëkatarit) dhe vërtetë e gjithë krenaria është 
në bindje ndaj Allahut të Lartësuar, siç ka thënë 
“Abdullah bin el-Mubarek në formë të poezisë: 

“E kam vërejtur se mëkatet e ngurtësojnë zemrën, 
Dhe se varësia pas tyre mund të shkaktojë poshtërim, 
Braktisja e tyre është gjallëri për zemrën, 

Prandaj për ty është më mirë që egos sate t'i drejtohesh 
me kundërshtim.” 


2. Mëkatet e dëmtojnë mendjen, dhe se mendja është 
dritë. 


3. Nëse mëkatari kryen mëkate të shumëta, zemra e tij 
do të vuloset pastaj. 


4. Mëkatet në zemër e shuajnë zjarrin e xhelozisë. 


5. Mëkatet e zhdukin turpin. 


el 


6. Për shkak të mëkateve, zemra e mëkatarit e pakëson 
madhërimin ndaj Zotit. 


7. Mëkatet në zemrën e mëkatarit mbjellin vetmi të 
madhe, dhe ai do të ndihet i vetmuar. 


8. Mëkatet e nënçmojnë mëkatarin dhe e poshtërojnë 
atë. 


9. Mëkatarit i ulet pozita, autoriteti dhe vlera para 
Allahut dhe krijesave të Tij. 


10. Mëkatet e hedhin mëkatarin në gradën më të ulët, 
pasi ai më parë ka qenë në gradë të lavdëruar. 


11. Ndryshimi i zemrës: Subhanfllah, sa e sa zemra janë 
ndryshuar dhe rrotulluar (për të keq), ndërsa pronarii 
asaj zemre nuk është në dijeni për këtë. Sa e sa persona 
janë sprovuar me lëvdatat e njerëzve, janë mashtruar 
me perden me të cilën Allahu ua mbulon të metat e tyre, 
si dhe janë joshur me begatitë e Allahut të cilat Ai ua 
dhuroni 


Pra, e gjithë kjo ishte një përmbledhje e thjeshtëzuar 
brenda këtij fragmenti të shkurtër. Shpresojmë nga 
Allahu i Cili është Bujar dhe Madhështor, që këtë punim 
ta llogaritë vepër të sinqertë dhe të kryer vetëm për 

Fytyrën e Tij Fisnike, t'ia mundësojë të përfitojë prej 
këtij punimi atij që e lexon dhe atij pranë të cilit lexohet, 
ta ndihmojë atë i cili jep kontribut për t'u përhapur në 
mesin e vëllezërve muslimanë, gjithashtu t'ia fal 
mëkatet dhe ta shpërblejë me të mira. Mëshira dhe 
paqja e Allahut qofshin për Muhamedin, për familjen 
dhe të gjithë shokët e tijl 


Muhamed bin Sulejman el-'Ulejit 

GÇÇ Sa e sa punë të mira të cilat janë bërë nga të devotshmit, 
përgojimi i ka asgjësuar: 

sa e sa shpërblime të cilat janë fituar nga punëmirët, 

përgojimi i ka zhvlerësuar: 


sa e sa hidhërime ndaj Zotit të gjithësisë 
përgojimi i ka shkaktuar: 99 


Ibn Xhevzi 


